stanford-oval/wikipedia huggingface dataset:
Susanna Indrén
Valikoitu filmografia

Tikun ja Takun pelastuspartio – Tiku, Rouva Hynävä (ääninäyttelijä)
Akun tehdas – Tiku (ääninäyttelijä)
Mikki Hiiren kerhotalo – Tiku (ääninäyttelijä)
Mikki Hiiren taikajoulu – Tiku (ääninäyttelijä)
Kivenpyörittäjän kylä (1995) – Kerttu
Mustasilmä-Susanna ja lepakkoluolan aarre (1996) – Kasperin äiti
Naisenkaari – (1997)
Ristin juurella (1997) – Mirjam Peippo
Ota ja omista – Malla Ranta (32 jaksoa, 1997)
Sano Oili vaan (2000) – Oilin ystävätär
Salatut elämät (2001–2004) – Jaana Nieminen
Viidakkokirja 2 (2003) - Ranjanin äiti
Viidakon tähtöset (2013)
Splash! (2013)
Julkkis Big Brother (2013)
Ty Smith

| Ty Smith |
| --- | --- |

Henkilötiedot
Syntynyt: 24. maaliskuuta 2000 (ikä 24) Lloydminster, AB, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  180 cm
Paino:  81 kg
Seura
Seura:  Carolina Hurricanes
Sarja:  NHL
Pelinumero:  42
Pelaajaura
Pääsarjaura:  (–)
Aik. seurat:  Spokane Chiefs (WHL)   New Jersey Devils (NHL)   Pittsburgh Penguins (NHL)   Wilkes-Barre/Scranton Penguins (AHL)
NHL-varaus:  17. varaus, 2018 New Jersey Devils
Ty Smith (s. 24. maaliskuuta 2000 Lloydminster, Alberta, Kanada) on kanadalainen jääkiekkopuolustaja, joka pelaa NHL-joukkue Carolina Hurricanesissa. New Jersey Devils varasi hänet ensimmäisellä kierroksella 18. pelaajana kesällä 2018.
Pelityyli

The Sports Forecaster -sivuston mukaan Smith liikkuva ja lahjakas all around -puolustaja. Sivusto luonnehtii häntä prototyyppiseksi, moderniksi puolustajaksi, joka erottuu edukseen luistelullaan ja pelaa hyvin ylöspäin. Smith myös sijoittuu hyvin omassa puolustuspäässä ja kykenee pelaamaan suuria jääaikoja. Hän ei ole kuitenkaan kovin isokokoinen ja Smithin tulisi lisätä voimaa.
Ura > Seuraura

Smith vietti lähes koko junioriuransa kotikaupungissaan Albertan Lloydminsterissa. Hän voitti kaudella 2013–2014 AMBHL-junioriliigassa pelaavan Lloydminster Heatin sisäisen syöttöpörssin ja oli joukkueen neljänneksi paras pistemies tehoilla 16+44=60. Smith voitti koko liigan puolustajien piste- ja syöttöpörssin. Hän voitti kauden päätteeksi AMBHL:n mestaruuden ja Smith valittiin liigan vuoden tulokkaaksi. Kaudella 2014–2015 Smith toimi CSSBHL-junioriliigassa Delta Hockey Academyn kapteenina. Hän oli joukkueen paras pistemies ja syöttäjä tehoilla 9+19=28. Smith valittiin koko sarjan arvokkaimmaksi pelaajaksi. Hän edusti samalla kaudella myös Albertaa Kanadan talvikisoissa, jotka päättyivät hopeaan.
Spokane Chiefs varasi Smithin koko WHL:n varaustilaisuuden ensimmäisenä pelaajana kesällä 2015. Hän pelasi kauden 2015–2016 vielä suurimmaksi osaksi AMHL-junioriliigan Lloydminster Bobcatsissa, joiden tehokkain puolustaja Smith oli tehoilla 9+14=23, joilla hän jakoi koko liigan puolustajien pistepörssin viidennen sijan Calgary Buffaloesin Jesse Sheenin ja Josh Patricianin kanssa. Pudotuspeleissä Smith jakoi kahdella syöttöpisteellään puolustajien syöttöpörssin voiton Calgary Northstarsin Tyler Lentzin kanssa. Hän voitti kauden päätteeksi AMHL:n mestaruuden, valittiin liigan parhaaksi puolustajaksi ja ensimmäiseen tähdistökentälliseen. Smith valittiin myös Telus Cupin parhaaksi puolustavaksi pelaajaksi. Hän pelasi kauden aikana kaksi ottelua Spokane Chiefsin WHL-joukkueessa, jossa Smith teki kaksi syöttöpistettä ja keräsi teholukeman +5.
Kausi 2016–2017 oli Smithille varsinainen tulokaskausi WHL:ssä ja hän teki siellä 66 runkosarjaottelussa tehot 5+27=32, joilla Smith oli Spokane Chiefsin tehokkain puolustaja. Kaudella 2017–2018 hän oli joukkueen paras syöttäjä, kolmanneksi paras pistemies ja tehokkain puolustaja tehoilla 14+59=73. Smith sijoittui koko WHL:n puolustajien pistepörssissä toiseksi edellään vain Medicine Hat Tigersin David Quenneville. Hän voitti myös Chiefsin sisäisen tehotilaston lukemalla +44. Smith palkittiin kauden päätteeksi liigan parhaiten jääkiekkoilun ja opiskelun yhdistäneenä pelaajana Daryl K. (Doc) Seaman Trophylla ja hänet valittiin läntisen konferenssin ensimmäiseen tähdistökentälliseen. Smith pelasi kauden aikana myös CHL Top Prospects Gamessa.
New Jersey Devils varasi Smithin ensimmäisellä kierroksella 17. pelaajana NHL:n varaustilaisuudessa 2018. Jo saman vuoden elokuussa hän teki seuran kanssa kolmivuotisen ja yhteensä 3,975 miljoonan arvoisen dollarin tulokassopimuksen. Smith siirtyi kaudeksi 2018–2019 vielä Chiefsin WHL-joukkueen vahvuuteen. Hän nousi joukkueen kapteeniksi.
Heinäkuussa 2022 Devils kauppasi Smithin ja kolmannen kierroksen varausvuoron vuoden 2023 varaustilaisuudessa Pittsburgh Penguinsiin vaihdossa John Marinoon.
Heinäkuussa 2023 Smith teki Penguinsin kanssa yksivuotisen ja 775 000 dollarin arvoisen jatkosopimuksen.
Maaliskuussa 2024 Penguins kauppasi Smithin ja Jake Guentzelin Carolina Hurricanesiin vaihdossa Michael Buntingiin, Ville Koivuseen, Vasili Ponomareviin, Cruz Luciukseen ja ehdollisiin toisen ja viidennen kierroksen varausvuoroihin vuoden 2024 varaustilaisuudessa.
Ura > Maajoukkueura

| Mitalit> Maa:   Kanada.Miesten jääkiekko. Nuorten olympialaiset  | Mitalit> Maa:   Kanada.Miesten jääkiekko. Nuorten olympialaiset  | Mitalit> Maa:   Kanada.Miesten jääkiekko. Nuorten olympialaiset  | Maa:   Kanada> Miesten jääkiekko. |
| --- | --- | --- | --- |
|  Hopeaa | Lillehammer 2016 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Kultaa | Břeclav 2017 | jääkiekko |  |
Alle 20-v. MM-kilpailut
|  Kultaa | Tšekki 2020 | jääkiekko |  |
Smith pelasi alle 20-vuotiaiden MM-kilpailuissa vuonna 2019. Hänet valittiin Tšekkiä vastaan pelatun alkulohkon ottelun päätteeksi Kanadan ottelun parhaaksi pelaajaksi. Smith pelasi myös alle 18-vuotiaiden MM-kilpailuissa vuosina 2017 ja 2018, joista jälkimmäisessä turnauksessa hän toimi Kanadan kapteenina. Smith pelasi alle 18-vuotiaiden Ivan Hlinkan muistoturnauksessa vuonna 2017, jolloin hän toimi joukkueensa varakapteenina ja voitti kultaa. Smith edusti myös Canada Blackin joukkuetta World U-17 Hockey Challengessa vuonna 2016, jolloin hän toimi joukkueen kapteenina ja voitti hopeaa. Smith valittiin turnauksen tähdistökentälliseen.
Smith edusti myös Kanadan alle 16-vuotiaiden maajoukkuetta Norjan Lillehammerissa pelatuissa nuorten talviolympialaisissa vuonna 2016, jolloin hän toimi joukkueensa kapteenina ja voitti hopeaa.
Jaakko Suolahti

Jaakko Suolahti.
Jaakko Wilhelm Suolahti (18. tammikuuta 1918 Kulosaari, Helsingin maalaiskunta – 26. tammikuuta 1987 Helsinki) oli suomalainen antiikintutkija (historioitsija). Rooman sosiaalihistoriaan erikoistunut Suolahti oli Helsingin yliopiston yleisen historian dosentti 1955–1960 ja professori 1960–1981 sekä oli vuodesta 1973 Tampereen yliopiston dosentti. Hän toimi Suomen Rooman-instituutin johtajana 1962–1965.
Jaakko Suolahden isä oli historiantutkija Gunnar Suolahti, ja hänen serkkujaan olivat historioitsija Eino E. Suolahti ja säveltäjä Heikki Suolahti.lähde?
Teoksia

The Junior Officers of the Roman army in the Republican Period. A Study on Social Structure (väitöskirja), Helsinki 1955.
The Roman Censors. A Study on Social Structure. Helsinki 1963.
Independence (Kansas)

| Independence |
| --- | --- |

 Koordinaatit: 37°13′42″N, 95°42′41″W 
Valtio:  Yhdysvallat
Osavaltio:  Kansas
Piirikunta:  Montgomery
Pinta-ala:  
 – Kokonaispinta-ala:  27,8 km²
 – Josta vettä:  0 km² (0 %)
Korkeus:  245 m
Väkiluku (2010):  9 483
Aikavyöhyke:  UTC-6 (kesäaika UTC-5)
 
 http://www.independenceks.gov/ 
Infobox OKVirheellinen NIMI-arvo: 
Independence on kaupunki Montgomeryn piirikunnassa Kansasin osavaltiossa Yhdysvalloissa. Vuoden 2000 väestönlaskennan mukaan kaupungin väkiluku oli 9 483. Kaupungin pinta-ala on 12,9 neliökilometriä, ja väentiheys on 764,2 asukasta neliökilometrillä. Kaupungin korkeus merenpinnasta on 245 metriä. Kaupungissa ei ole vesistöjä lainkaan.
Loganin piirikunta (Kansas)

Loganin piirikunta (engl. Logan County) on Yhdysvaltojen Kansasin osavaltiossa sijaitseva piirikunta. Se sijaitsee osavaltion länsiosassa. Piirikunnan väkiluku oli 2 762 vuonna 2020. Piirikunnan hallintokeskus on Oakleyn kaupunki. Piirikunta on perustettu vuonna 1887.
Väestö

Vuonna 2020 Loganin piirikunnan 2 762 asukkaasta valkoisia oli 95,9 %, aasialaisia 0,9 %, mustia 0,8 % ja alkuperäisasukkaita 0,6 %. Vuonna 2019 2,8 % asukkaista puhui kotonaan jotain muuta kieltä kuin englantia ja 2,1 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Loganin piirikunta (Kansas) Wikimedia Commonsissa
Kansasin osavaltio
| --- | --- |
Piirikunnat:   Allen  Anderson  Atchison  Barber  Barton  Bourbon  Brown  Butler  Chase  Chautauqua  Cherokee  Cheyenne  Clark  Clay  Cloud  Coffey  Comanche  Cowley  Crawford  Decatur  Dickinson  Doniphan  Douglas  Edwards  Elk  Ellis  Ellsworth  Finney  Ford  Franklin  Geary  Gove  Graham  Grant  Gray  Greeley  Greenwood  Hamilton  Harper  Harvey  Haskell  Hodgeman  Jackson  Jefferson  Jewell  Johnson  Kearny  Kingman  Kiowa  Labette  Lane  Leavenworth  Lincoln  Linn  Logan  Lyon  Marion  Marshall  McPherson  Meade  Miami  Mitchell  Montgomery  Morris  Morton  Nemaha  Neosho  Ness  Norton  Osage  Osborne  Ottawa  Pawnee  Phillips  Pottawatomie  Pratt  Rawlins  Reno  Republic  Rice  Riley  Rooks  Rush  Russell  Saline  Scott  Sedgwick  Seward  Shawnee  Sheridan  Sherman  Smith  Stafford  Stanton  Stevens  Sumner  Thomas  Trego  Wabaunsee  Wallace  Washington  Wichita  Wilson  Woodson  Wyandotte 
Kaupungit (suurimmat):   Andover  Derby  Dodge City  Emporia  Garden City  Gardner  Great Bend  Hays  Hutchinson  Junction City  Kansas City  Lawrence  Leavenworth  Leawood  Lenexa  Liberal  Manhattan  Newton  Olathe  Overland Park  Pittsburg  Prairie Village  Salina  Shawnee  Topeka (pääkaupunki)  Wichita
Wyandotten piirikunta

Wyandotten piirikunta (engl. Wyandotte County) on Yhdysvaltojen Kansasin osavaltiossa sijaitseva piirikunta. Sen väkiluku oli 169 245 vuonna 2020, ja se oli väkiluvultaan Kansasin osavaltion neljänneksi suurin piirikunta. Piirikunnan hallintokeskus on Kansas Cityn kaupunki, joka on myös piirikunnan suurin kunta. Piirikunnan ja Kansas Cityn hallinnot on yhdistetty, ja piirikunta onkin ns. yhdistetty kaupunki-piirikunta (engl. consolidated city-county). Piirikunta on perustettu vuonna 1859.
Väestö

Vuonna 2020 Wyandotten piirikunnan 169 245 asukkaasta valkoisia oli 67,2 %, mustia 22,1 %, aasialaisia 5,6 % ja alkuperäisasukkaita 1,4 %. Asukkaista 27,5 % puhui kotonaan jotain muuta kieltä kuin englantia ja 16,5 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Wyandotten piirikunta Wikimedia Commonsissa
Kansasin osavaltio
| --- | --- |
Piirikunnat:   Allen  Anderson  Atchison  Barber  Barton  Bourbon  Brown  Butler  Chase  Chautauqua  Cherokee  Cheyenne  Clark  Clay  Cloud  Coffey  Comanche  Cowley  Crawford  Decatur  Dickinson  Doniphan  Douglas  Edwards  Elk  Ellis  Ellsworth  Finney  Ford  Franklin  Geary  Gove  Graham  Grant  Gray  Greeley  Greenwood  Hamilton  Harper  Harvey  Haskell  Hodgeman  Jackson  Jefferson  Jewell  Johnson  Kearny  Kingman  Kiowa  Labette  Lane  Leavenworth  Lincoln  Linn  Logan  Lyon  Marion  Marshall  McPherson  Meade  Miami  Mitchell  Montgomery  Morris  Morton  Nemaha  Neosho  Ness  Norton  Osage  Osborne  Ottawa  Pawnee  Phillips  Pottawatomie  Pratt  Rawlins  Reno  Republic  Rice  Riley  Rooks  Rush  Russell  Saline  Scott  Sedgwick  Seward  Shawnee  Sheridan  Sherman  Smith  Stafford  Stanton  Stevens  Sumner  Thomas  Trego  Wabaunsee  Wallace  Washington  Wichita  Wilson  Woodson  Wyandotte 
Kaupungit (suurimmat):   Andover  Derby  Dodge City  Emporia  Garden City  Gardner  Great Bend  Hays  Hutchinson  Junction City  Kansas City  Lawrence  Leavenworth  Leawood  Lenexa  Liberal  Manhattan  Newton  Olathe  Overland Park  Pittsburg  Prairie Village  Salina  Shawnee  Topeka (pääkaupunki)  Wichita
Douglasin piirikunta (Kansas)

Douglasin piirikunta (engl. Douglas County) on Yhdysvaltojen Kansasin osavaltiossa sijaitseva piirikunta. Sen väkiluku oli 118 785 vuonna 2020, ja se oli väkiluvultaan Kansasin osavaltion viidenneksi suurin piirikunta. Piirikunnan hallintokeskus on Lawrencen kaupunki, joka on myös Douglasin piirikunnan suurin kunta. Piirikunta on perustettu vuonna 1855.
Väestö

Vuonna 2020 Douglasin piirikunnan 118 785 asukkaasta valkoisia oli 83,3 %, mustia 4,7 %, aasialaisia 4,7 % ja alkuperäisasukkaita 2,7 %. Asukkaista 10,4 % puhui kotonaan jotain muuta kieltä kuin englantia ja 6,9 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Douglasin piirikunta (Kansas) Wikimedia Commonsissa
Kansasin osavaltio
| --- | --- |
Piirikunnat:   Allen  Anderson  Atchison  Barber  Barton  Bourbon  Brown  Butler  Chase  Chautauqua  Cherokee  Cheyenne  Clark  Clay  Cloud  Coffey  Comanche  Cowley  Crawford  Decatur  Dickinson  Doniphan  Douglas  Edwards  Elk  Ellis  Ellsworth  Finney  Ford  Franklin  Geary  Gove  Graham  Grant  Gray  Greeley  Greenwood  Hamilton  Harper  Harvey  Haskell  Hodgeman  Jackson  Jefferson  Jewell  Johnson  Kearny  Kingman  Kiowa  Labette  Lane  Leavenworth  Lincoln  Linn  Logan  Lyon  Marion  Marshall  McPherson  Meade  Miami  Mitchell  Montgomery  Morris  Morton  Nemaha  Neosho  Ness  Norton  Osage  Osborne  Ottawa  Pawnee  Phillips  Pottawatomie  Pratt  Rawlins  Reno  Republic  Rice  Riley  Rooks  Rush  Russell  Saline  Scott  Sedgwick  Seward  Shawnee  Sheridan  Sherman  Smith  Stafford  Stanton  Stevens  Sumner  Thomas  Trego  Wabaunsee  Wallace  Washington  Wichita  Wilson  Woodson  Wyandotte 
Kaupungit (suurimmat):   Andover  Derby  Dodge City  Emporia  Garden City  Gardner  Great Bend  Hays  Hutchinson  Junction City  Kansas City  Lawrence  Leavenworth  Leawood  Lenexa  Liberal  Manhattan  Newton  Olathe  Overland Park  Pittsburg  Prairie Village  Salina  Shawnee  Topeka (pääkaupunki)  Wichita
Sedgwickin piirikunta (Kansas)

Sedgwickin piirikunta (engl. Sedgwick County) on Yhdysvaltojen Kansasin osavaltiossa sijaitseva piirikunta. Sen väkiluku oli 523 824 vuonna 2020, ja se oli väkiluvultaan Kansasin osavaltion toiseksi suurin piirikunta. Piirikunnan hallintokeskus ja suurin kunta on Wichita, osavaltion suurin kaupunki. Piirikunta on perustettu vuonna 1855.
Väestö

Vuonna 2020 Sedgwickin piirikunnan 523 824 asukkaasta valkoisia oli 80,6 %, mustia 9,2 %, aasialaisia 4,6 % ja alkuperäisasukkaita 1,4 %. Asukkaista 15,1 % puhui kotonaan jotain muuta kieltä kuin englantia ja 8,4 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Sedgwickin piirikunta (Kansas) Wikimedia Commonsissa
Kansasin osavaltio
| --- | --- |
Piirikunnat:   Allen  Anderson  Atchison  Barber  Barton  Bourbon  Brown  Butler  Chase  Chautauqua  Cherokee  Cheyenne  Clark  Clay  Cloud  Coffey  Comanche  Cowley  Crawford  Decatur  Dickinson  Doniphan  Douglas  Edwards  Elk  Ellis  Ellsworth  Finney  Ford  Franklin  Geary  Gove  Graham  Grant  Gray  Greeley  Greenwood  Hamilton  Harper  Harvey  Haskell  Hodgeman  Jackson  Jefferson  Jewell  Johnson  Kearny  Kingman  Kiowa  Labette  Lane  Leavenworth  Lincoln  Linn  Logan  Lyon  Marion  Marshall  McPherson  Meade  Miami  Mitchell  Montgomery  Morris  Morton  Nemaha  Neosho  Ness  Norton  Osage  Osborne  Ottawa  Pawnee  Phillips  Pottawatomie  Pratt  Rawlins  Reno  Republic  Rice  Riley  Rooks  Rush  Russell  Saline  Scott  Sedgwick  Seward  Shawnee  Sheridan  Sherman  Smith  Stafford  Stanton  Stevens  Sumner  Thomas  Trego  Wabaunsee  Wallace  Washington  Wichita  Wilson  Woodson  Wyandotte 
Kaupungit (suurimmat):   Andover  Derby  Dodge City  Emporia  Garden City  Gardner  Great Bend  Hays  Hutchinson  Junction City  Kansas City  Lawrence  Leavenworth  Leawood  Lenexa  Liberal  Manhattan  Newton  Olathe  Overland Park  Pittsburg  Prairie Village  Salina  Shawnee  Topeka (pääkaupunki)  Wichita
Jetmore

| Jetmore |
| --- | --- |
 Main Street
 Jetmore
 Koordinaatit: 38°5′3″N, 99°53′46″W 
Valtio:  Yhdysvallat
Osavaltio:  Kansas
Piirikunta:  Hodgemanin piirikunta
Väkiluku (2010):  867
Aikavyöhyke:  UTC-6
 – Kesäaika:  UTC-5
 
 www.jetmorekansas.com 
Infobox OKVirheellinen NIMI-arvo: 
Jetmore on kaupunki Hodgemanin piirikunnassa Kansasin osavaltiossa Yhdysvalloissa. Vuoden 2000 väestönlaskennan mukaan kaupungin asukasluku oli 867. Kaupunki on piirikunnan hallinnollinen keskus.
United States Census Bureaun mukaan kaupungin pinta-ala on 2,8 neliökilometriä. Pinta-alasta kaikki on maata, vesialueita ei ole. Vuoden 2000 väestönlaskennan perusteella kaupungissa oli 427 asuntoa, 362 taloutta ja 241 perhettä, väestöntiheyden ollessa 317 asukasta neliökilometrillä. Valtaosa (96,79%) asukkaista oli syntyperältään valkoihoisia.
Liikenne

Kaupungin keskustassa risteävät maantiet 283 ja 156. Keskustan eteläpuolella sijaitsee myös Jetmore Municipal Airport.
Kaupunkiin on ollut rautatieyhteys Kansas and Oklahoma Railroadin operoimaa Larned–Jetmore-sivurataa pitkin, mutta nykyisin Jetmoren ja Hanstonin välinen osuus on lakkautettu.
Hiilivoima Suomessa

Hiilen osuus energiankulutuksesta Suomessa (TJ) 1970–2021
Hiilivoima Suomessa kattaa yli 10 prosenttia primäärienergiasta. Kivihiilen osuus sähköntuotannosta on vaihdellut 9 ja 21 prosentin välillä. Kaukolämmöstä ja siihen liittyvästä sähköstä tuotetaan kivihiilellä 26–27 prosenttia. Kivihiilen käyttö on keskittynyt suuriin voimalaitoksiin. Suuret lauhdevoimalaitokset sijaitsevat rannikolla, Etelä-Suomen suurissa kaupungeissa on vastapainevoimalaitoksia. Kivihiiltä tuodaan Suomeen ulkomailta, eniten Venäjältä.
Lauhde
Vastapaine
▲
•
▲
▲
▲
▲
Vuonna 2017 Suomessa oli seitsemän suurta kivihiilivoimalaa, joista vain yksi tuotti sähköä pelkällä kivihiilellä. Vuonna 2014 suljettiin Inkoon voimalaitos, joka oli Suomen suurin kivihiilivoimala. Meri-Porin voimalaitos on Suomen suurin hiilivoimala. Se käyttää polttoaineena yksinomaan kivihiiltä ja tuottaa yksinomaan sähköä. Kaikki muut hiilivoimalat ovat sähkön ja lämmön yhteistuotantolaitoksia. Tämä tarkoittaa, että ne eivät ole optimoituja sähkön tuotantoon, vaan niillä pyritään tuottamaan kaukolämpöä, mikä nostaa voimalaitoksen hyötysuhteen korkeaksi.
Hiilen käyttö sähkön tai lämmön tuotannon polttoaineena on Suomessa kielletty alkaen toukokuun 1. päivästä 2029.
Historia

| Vuosi | Hiilellä tuotettu energia (TJ) | Hiilen osuus energiantuotannosta (%) |
| --- | --- | --- |
| 1970 | 94 750 | 13,2 |
| 1975 | 94 752 | 12,3 |
| 1980 | 176 221 | 18,6 |
| 1985 | 167 755 | 16,0 |
| 1990 | 167 352 | 14,7 |
| 1995 | 167 561 | 13,9 |
| 2000 | 146 713 | 11,2 |
| 2005 | 127 725 | 9,3 |
| 2010 | 186 304 | 12,7 |
| 2015 | 100 979 | 7,7 |
Lähde:
Ruotsin rakentama tuulivoima laski pohjoismaisen Nord Pool -sähköpörssin sähkönhintaa ja hiilivoimasta tuli kannattamatonta. Vuoden 2017 toukokuusta lähtien päästökauppaan liittyvän päästöoikeuden hinta on noussut moninkertaiseksi noin 5 euron tasolta noin 20 euron tasolle (elokuu 2018).
Historia > Entiset voimalat

Suomen kivihiilivoimalaitokset ovat kokeneet sulkemisia: Mussalon voimalaitos suljettiin vuonna 2011 ja purettiin 2015. Inkoon voimalaitos ajettiin alas vuonna 2013 ja purettiin 2020. Kristiinan voimalaitoslähde? ja Tahkoluodon voimalaitos suljettiin vuonna 2015lähde?. Kymijärven voimalaitos Lahdessa suljettiin keväällä 2019. Hanasaaren voimalaitos Helsingissä suljettiin 1. huhtikuuta 2023.
Nykytilanne

Suomessa on vuonna 2023 toiminnassa kuusi suurta voimalaitosta, jotka käyttävät polttoaineenaan hiiltä.lähde?
Martinlaakson voimalaitoksen hiilikattila jätettiin huoltovarmuuskäyttöön, mutta energiakriisin uhatessa se otettiin uudelleen käyttöön 2022.
Meri-Porin voimalaitos oli tehoreservissä vuodesta 2017, kunnes se palautettiin päivittäiseen käyttöön 2022.
Nykytilanne > Suomen nykyiset hiilivoimalaitokset

| Voimalaitos | Sijainti | Omistaja | Tyyppi | Teho (MW)> Sähkö | Teho (MW)> Lämpö | Teho (MW)> Höyry | Hiilen osuus (%) | Lähde | Kuva |
| --- | --- | --- | --- | --- | --- | --- | --- | --- | --- |
| Martinlaakson voimalaitos | Vantaa | Vantaan energia |  |  |  |  |  |  |  |
| Meri-Porin voimalaitos | Pori | Fortum | lauhde | 565 |  |  | 100 |  |  |
| Naantalin voimalaitos | Naantali | Turun Seudun Energiantuotanto | vastapaine | 273 | 434 | 110 | pääpolttoaine (NA3), monipolttoainelaitos (NA4) |  |  |
| Salmisaaren voimalaitos | Helsinki | Helen | vastapaine | 160 | 300 |  | 93–95 |  |  |
| Suomenojan voimalaitos | Espoo | Fortum | vastapaine | 350 | 600 |  | pääpolttoaine |  |  |
| Vaskiluoto 2 | Vaasa | Vaskiluodon Voima | vastapaine | 230 | 175 |  | 60–75 |  |  |
Nykytilanne > Hiilen tuonti

Suomessa ei ole omaa hiilen tuotantoa, joten kaikki poltettu hiili tuodaan ulkomailta. Tuontimäärä on riippuvainen Pohjoismaiden ilmaston sateisuudesta – sateisina vuosina tuonti on vähäisempää. Kivihiilen tuonti on ollut keskimäärin noin neljä miljoonaa tonnia vuodessa. Tuonnin arvo on ollut 230:stä 520:n miljoonaan euroon. Suurin osa hiilestä tulee Venäjältä, muita tärkeitä tuojia ovat Kazakstan, Puola ja Yhdysvallat.
Vuonna 2014 Suomeen tuotiin kivihiiltä yhteensä 4 121 000 tonnia, josta Venäjältä 3 739 000 tonnia, Kazakstanista 183 000 tonnia ja Puolasta 176 000 tonnia. Lisäksi pieniä määriä tuotiin muun muassa Norjasta ja Saksasta.
Tulevaisuus

Suomi on sitoutunut kansainvälisillä ilmastosopimuksilla vähentämään kasvihuonekaasupäästöjään, mikä tarkoittaa fossiilisten polttoaineiden käytön vähentämistä. Vuoden 2013 kansallisessa energia- ja ilmastostrategiassa linjattiin, että kivihiilen käyttöä vähennetään merkittävästi siirtymällä voimalaitoksissa biomassan käyttöön. Juha Sipilän hallituksen hallitusohjelmassa linjattiin keväällä 2015, että Suomi luopuu hiilen käytöstä energiantuotannossa 2020-luvun aikana. Vuonna 2019 kivihiilen, antrasiitin, ruskohiilen, hiilibrikettien, koksin ja puolikoksin käyttö sähkön tai lämmön tuotannon polttoaineena kiellettiin alkaen toukokuun 1. päivästä 2029.
Monilla energiayhtiöillä on suunnitelmissa korvata kivihiilikäyttöisiä voimalaitoksia uusiutuvia energianlähteitä käyttävillä voimalaitoksilla. Helen on suunnitellut yhtenä vaihtoehtona korvata 40 % kivihiilen käytöstä biomassalla. Turun Seudun Energiantuotanto on aloittanut monipolttoainevoimalaitoksen rakentamisen, joka korvaa osittain Naantalin voimalaitoksen.
Jo rakennettu Naantalin monipolttoainevoimalaitos tulee korvaamaan Naantalin voimalaitoksen, kun se tulee käyttöikänsä päähän.
Salmisaaren voimala Helsingissä suljetaan 2025.
Jos Suomessa luovuttaisiin kivihiilen käytöstä vuonna 2025, kaukolämmön hinta nousisi. Kaukolämmön hinta nousisi Helsingissä 5-10 prosenttia ja Vaasassa jopa 20 prosenttia. Myös Vantaalla ja Turun seudulla kaukolämmön hinnat nousisivat. Energia- ja ilmastostrategian mukaan hiilen energiakäytöstä luovutaan Suomessa vuoteen 2030 mennessä. Vuoden 2030 aikataululla energiayhtiöille aiheutuu vain pieniä vaikutuksia.
Vuodesta 2025 alkaen kivihiilestä luopuville on valtio tarjonnut 90 miljoonan euron tukipaketin. Monissa voimalaitoksissa ollaan korvaamassa kivihiiltä uusiutuvilla energianlähteillä. Esimerkiksi Helen-energia-alan konserni on ottanut käyttöön voimalaitoksissaan energialähteeksi kivihiilen rinnalle puupellettien polttamisen. Kivihiiltä saatetaan korvata maakaasulla vuoteen 2025 mennessä ja biomassalla vuoteen 2030 mennessä. Wärtsilän mukaan tuulivoimaa voidaan käyttää tulevaisuudessa kaukolämmön tuotantoon lämpöpumpputeknologialla. Konsulttiyhtiö Pöyry on esittänyt samaa ajatusta.
Aiheesta muualla

Hiilitieto ry
Hallitus hoputtaa luopumaan hiilestä – Mistä Helsinki saa energiansa vuoden 2029 jälkeen? Yle
Miten korvata kivihiili? (Arkistoitu – Internet Archive) Energiauutiset
Kivihiilen käytön kieltämisen vaikutusten arviointi Pöyry (PDF)